Kielo

Verbitehtävä ja verbitehtävän palaute

>>tehtävänanto<<

Poimi tekstistä verbimuodot

>>otsikko<<

Vuosi ilman lihaa

>>leipäteksti<<

Ihminen on syntynyt syömään lihaa. Mutta jo aikojen alusta on syntynyt aatteita, joiden takia ihmiset ovat lopettaneet lihan syömisen. Nyt kasvissyönti on suositumpaa kuin koskaan. Sitä perustellaan eläinten kohtelulla, ekologialla ja terveydellä. Kuukausiliitteen toimittaja Jouni K. Kemppainen päätti lopettaa lihan syömisen vuosi sitten. Nyt hän kertoo, miten meni.

Vuosi sitten lopetin lihan syömisen. – – Vuoden aikana olen syönyt lihaa tietääkseni viisi kertaa. Kolmesti niin tapahtui tarkoituksella, työn takia, ja kerran vahingossa. – – Se, että karttaa lihaa vuoden ajan ei toki ole kummoinen saavutus, mutta opettavaista se on ollut. Olen muun muassa alkanut arvostaa ketjuravintoloita, havainnut aihepiiriin liittyvien käsitteiden monimutkaisuuden, tottunut lukemaan tuoteselosteita ja oppinut valitsemaan kaupan hyllyltä juuri sen kasvispateen, joka maistuu aivan maksamakkaralta.

* –

Jokainen suomalainen ruokalehti on herännyt hehkuttamaan kasvisruokaa. Ravintola kuin ravintola tarjoaa jo mietittyjä kasvisannoksia, ja monet koko kansan ketjuravintolat ovat olleet valppaina: esimerkiksi Chico-ravintoloissa jokaiseen purilaiseen voi lihan sijasta valita nyhtökaurapihvin.

* –

Trendikkyyteni on tuntunut mukavalta muttei yllättävältä. Niin monet järkisyyt puhuvat kasvissyönnin puolesta. Mutta toisaalta: syöminen ei tosiaankaan ole vain järjen asia.

>>lähde<<

(Jouni Kemppainen, HS Kuukausiliite 12/2016, s. 40–42)

Kategoriat:

Persoonamuotoinen verbi

Liittomuodon toinen osa

Kieltoverbi

Infinitiivi

Partisiippi (joka ei kuulu liittomuotoon)

-minen-substantiivi

muu deverbaalinen substantiivi

hukassa-kategoria (loput)

>>palaute<<

Vastaustesi perusteella näyttää siltä, että

I-sarake:

* et erota verbejä muista sanoista. Teitkö tehtävän ajatuksen kanssa vai koettelitko vain onneasi? Tutustu opiskelumateriaalin verbi-osioon (jos kategoriasta hukassa I-sarakkeessa on enemmän kuin 10/110 tämä palaute syrjäyttää kaikki muut palautteet)
* saatat toisinaan erehtyä luulemaan eri sanaluokkien sanoja verbeiksi (jos kategoriasta I on valittu 6-9 kohtaa)
* et kovin usein erehdy luulemaan muiden sanaluokkien sanoja verbeiksi tunnistamisessa (kategoriasta I valittu 2-5 kohtaa)
* et ole napsutellut sanoja sattumanvaraisesti (0-1 kohdasta I)

B-sarake:

* tunnistat verbin persoonamuodot varmasti (opiskelija on tunnistanut 80 % (16/21) tai enemmän persoonamuotoisista verbeistä B-sarakkeessa)
* tunnistat osan verbin persoonamuodoista, mutta selviytyäksesi kolmannen luokan opetuksesta, tarvitset lisäharjoitusta (jos opiskelija on tunnistanut 50 – 74 % (11-15) persoonamuotoisista verbeistä)
* tunnistat joskus verbin persoonamuodon, mutta osaamisesi ei riitä kolmannen luokan sisältöihin (jos opiskelija on tunnistanut 25-49 % eli 5-10)
* sinulla on vaikeuksia tunnistaa verbin persoonamuotoa. Tarvitset vahvan kertauksen voidaksesi opettaa kielentuntemusta kolmannelta luokalta ylöspäin. (0-4/21 valittu)

JA

C-sarake

* tiedät, että verbeillä on myös liittomuotoja, joissa verbin taivutusmuoto rakentuu kahdesta tai useammasta sanasta. Tätä tietoa voit soveltaa opetuksessasi neljänneltä luokalta ylöspäin. (opiskelija tunnistanut 11–14/14 C-sarakkeen muodoista)
* tunnistat toisinaan myös liittomuotoja, joissa verbin taivutusmuoto rakentuu kahdesta tai useammasta sanasta. Hanki tähän asiaan lisää varmuutta, jotta pystyt toteuttamaan kielitiedon opetusta neljänneltä luokalta ylöspäin. (opiskelija tunnistanut 8–10/14 C-sarakkeen muodoista)
* sinulla on ehkä jonkinlainen käsitys siitä, että verbeillä on erilaisia muotoja. Tarvitset erityisesti verbin aika- ja liittomuotojen kertausta. Niitä aletaan harjoitella jo 4. luokalla (opiskelija tunnistanut 5–7 C-sarakkeen muodoista)
* verbikäsityksesi on rajoittunut, sillä et taida tunnistaa verbin liittomuotoja. Tarvitset ehdottomasti lisäosaamista verbeistä voidaksesi opettaa alaluokilla äidinkieltä ja kirjallisuutta. (opiskelija klikannut 0-4 C-sarakkeen muodoista)

JA

D-sarake

* osaat liittää myös kieltoverbin osaksi verbejä (2-3/3 D-sarakkeen muodoista)
* pohdit ehkä, liittyikö kielto jollakin tavalla verbeihin (1 D-sarakkeen muodoista)
* et tiedä, mitkä kielteiset ilmaukset kuuluvat verbiin

JA

E-sarake

* tunnistat infinitiivit verbeiksi (7-8 E-sarakkeen muodoista)
* sinulla on käsitys, että on olemassa myös muita kuin persoonamuotoisia verbejä (5-6 E-sarakkeen muodoista)
* ettet poimi johdonmukaisesti verbin infinitiivimuotoja tekstistä (3-4 E-sarakkeen muodoista)
* verbikäsitykseesi ei kuulu ainakaan johdonmukaista käsitystä infinitiiveistä. Tästä voi muodostua ongelma opetukselle. (0-2 E-sarakkeen muodoista)

JA

F-sarake

* liität myös adjektiivisesti käytetyt partisiipit verbeihin (2-3 F-sarakkeen muodoista)
* sinulle on tunne, että partisiipeilla saattaa olla jokin yhteys verbeihin (1 F-sarakkeen muodoista)
* ohitat verbien partisiipit (0 F-sarakkeen muodoista)

JA

G-sarake

* pidät myös tekemistä nimeäviä substantiiveja verbeinä. Tämä käsitys pitää muuttaa. (3-4 G-sarakkeen muodoista)
* hapuilet tekemistä kuvaavien substantiivien kohdalla (1-2 G-sarakkeen muodoista)
* et sekoita verbejä ja toimimista nimeäviä substantiiveja toisiinsa (0 G-sarakkeen muodoista)

Ja

H-sarake

* et erota johtamisen ja taivuttamisen rajaa vaan pidät verbistä johdettuja teonnimiä verbeinä (4-5 H-sarakkeen muodoista)
* olet epävarma verbistä johdettujen teonnimien kohdalla. Ovatko ne verbejä vai substantiiveja? (1-3 H-sarakkeen muodosita)
* et hämäänny luulemaan verbistä johdettuja substantiiveja verbeiksi.