>>Tehtävänanto<<

Poimi tekstistä adjektiivit

>>Teksti (yhdellä värillä vaikka tässä väritetty)<<

Cannery Row, Kalifornian Montereyn kaupungin katu, on runoelma, löyhkä; se on kirs-

kuva ääni, valonsävy, sävel, tottumus, kotikaipuun tunne, unelma. Cannery Row on **ry-**

**kelmäinen** ja **hajallinen** paljous peltiä ja rautaa ja ruostetta ja puun pirstaleita, lohkeillutta

katukäytävää ja rikkaruohon valtaamia tontteja ja romukasoja, **aaltopeltisiä** sardiinisäily-

ketehtaita, kapakoita, ravintoloita ja porttoloita ja **pieniä** **täyteen** ahdettuja sekatavarapuo-

teja ja laboratorioita ja ruokalamurjuja. Siellä asustaa, kuten muuan mies kerran sanoi,

”porttoja, sutenöörejä, pelureita ja **suuria** lurjuksia”. Näin sanoessaan hän tarkoitti Kaikkia

**Mahdollisia** ihmisiä. Jos tämä mies olisi katsellut muusta tirkistysreiästä, hän olisi ehkä

sanonut ... ”pyhimyksiä ja enkeleitä ja marttyyreita ja **hurskaita** miehiä” ja olisi kuitenkin

tarkoittanut aivan samaa.

>>lähde<<

(Ote John Steinbeckin romaanista Hyvien ihmisten juhla 1945, suom. Jouko Linturi, 1951.)

**>>koodausavain<<**

**Vihreä** = adjektiivi

Punainen = partisiippi

Sininen = kuvaileva, luonnehtiva (abstrakti) substantiivi (evidenssiä, että saatetaan luulla adjektiiviksi)

Violetti = materiaalinnimi

>>Palaute<<

Vastaustesi perusteella näyttää siltä, että

* (enemmän kuin 5/75 huuhaasta eli adjektiivien näkökulmasta väärästä kategoriasta valittuja. Tämä palaute ohittaa kaikki muut palautteet, joita ei näytetä): sinulla ei ole käsitystä siitä, mitä adjektiivi sanaluokkana tarkoittaa. Et ehkä ollut paikalla, kun adjektiiveja käsiteltiin peruskoulussa – tai ehkä et vielä silloin yltänyt kieliopin edellyttämälle abstraktiotasolle. Koska olet päässyt yliopistoon opiskelemaan, opit nyt aikuisena ymmärtämään adjektiivin piirteet ja soveltamaan käsitettä nopeasti. Tutustu opiskelumateriaaliin.
* (1-5 valittu huuhaasta) sinulla on vakavia virhekäsityksiä siitä, mitä adjektiivit ovat, vaikka osut joskus myös oikeaan. Napsauttelitko vain sanoja vai oliko sinulla myös ajatus mukana?
* (6-7/8 kiistatonta adjektiivia on valittu) tunnistat tekstistä kiistattomia adjektiiveja hyvin.
* (8/8 kiistatonta adjektiivia on valittu) tunnistat tekstistä kiistattomat adjektiivit varmasti.
* (4-5/8 kiistatonta adjektiivia on valittu) tunnistat joskus adjektiivin. Vaikuttaa siltä, että olet kuitenkin epävarma ja sinun kannattaisi kerrata, mitkä ovat adjektiivin tunnuspiirteet.
* (1-3 kiistatonta adjektiivia on valittu) olet epävarma adjektiivien tunnistaja. Teitkö testin tosissasi?
* (1-2 partisiippia on valittu) käsittelet joskus mutta et aina myös verbien partisiippejä adjektiiveina. Partisiipit ovat verbimuotoja, joita käytetään adjektiivin tapaan. Myös oppilaasi joutuvat pohtimaan partisiippien kohdalla, ovatko ne adjektiiveja vai verbejä. Miten lähtisit käsittelemään adjektiivien ja partisiippien rajaa oppilaitten kanssa? Tutustu adjektiivien ja partisiippien eroon opiskelumateriaalin avulla.
* (3-4 partisiippia on valittu) pidät myös verbien partisiippeja adjektiiveina. Partisiipit ovatkin verbimuotoja, joita voi käyttää samaan tapaan kuin adjektiiveja. Miten aiot vastata oppilaillesi, jos osa heistä ajattelee, että partisiippi on adjektiivi, osa taas pitää sitä verbinä? Tutustu adjektiivien ja partisiippien eroon oheismateriaalin avulla, jotta pystyt kehittämään oppilaiden kielellistä tietoisuutta ja taitoa keskustella kielestä.
* (2-5/12 kuvailevaa substantiivia) pidät toisinaan ominaisuudennimiä ja luonnehtivia substantiiveja adjektiiveina. Ymmärrät luultavasti jotakin adjektiivien merkityksestä mutta vain vähän siitä, miten ne esiintyvät lauseissa. Myös alaluokkien oppilaille on tavanomaista tehdä samantapaisia virhearvioita. Kun kertaat adjektiivin tuntomerkkejä, pohdi myös, miten voisit opettajana hyödyntää testin osoittamaa virhepäättelyäsi, kun johdattelet oppilaitasi välttämään adjektiivien tunnistamisen sudenkuopat.
* (6-12/12 kuvailevaa substantiivia) pidät ominaisuudennimiä ja luonnehtivia substantiiveja adjektiiveina. Adjektiivi merkitsee sinulle jotakin muuta kuin mitä adjektiivi kielitiedon käsitteenä tarkoittaa. Teitkö testin tosissasi?
* (2-3 materiaalisubstantiivia) pidät materiaalin nimiä adjektiiveina, vaikka ne ovat substantiiveja. Soveltamasi käsitys adjektiiveista ei riitä kolmannen luokan kielitiedon opetuksen tarpeisiin. Sinun on syytä kerrata, mikä adjektiivi on.
* (1 materiaalisubstantiivi) joskus erehdyt pitämään materiaalin nimeä adjektiivina. Niin tekevät monet oppilaasikin. Sinun kannattaisi merkityksen lisäksi kiinnittää huomiota adjektiivien taivutukseen ja siihen, miten ne toimivat lauseessa. Opiskelumateriaalissa on kerrottu tästä asiasta lisää.